## Добродошли у TeX Live

Софтверска дистрибуција TeX Live нуди комплетан TeX систем за велики број GNU и Unix, Macintosh, Windows и других платформи. Дистрибуција обухвата програме за уређивање текста, припрему за штампу, преглед и штампање TeX докумената на много разних језика, као и велику колекцију TeX макроа и библиотека фонтова.

TeX Live садржи обимну општу документацију о TeX-у, као и документацију о укљученим софтверским пакетима.

Што се тиче лиценцирања, молимо Вас да погледате текстуалне фајлове LICENSE.TL и LICENSE.CTAN у основном директоријуму.

### Одакле почети

Препоручујемо да прочитате TeX Live Приручник (TeX Live Guide) пре него што започнете инсталацију. Приручник садржи детаљна објашњења, опис директоријума највишег нивоа и многе друге ствари.

Ако инсталирате TeX Live са DVD-ја (или DVD одраза на диску), енглески оригинал Приручника и расположиви преводи налазе се у поддиректоријуму texlive-doc.

Након инсталације, енглеска верзија ће бити унутар директоријума texmf-dist/doc/texlive/, доступна и у HTML и у PDF формату.

Приручник је преведен на српски језик и исто тако је доступан у HTML и PDF формату (превод се налази у оквиру пакета `texlive-sr` и свакако ће бити инсталиран ако одаберете пуну инсталацију). У директоријуму texmf-dist/doc/texlive налазе се и остали преводи.

Такође, припремили смо и списак линкова ка расположивој PDF и HTML документацији за прикључене пакете и програме.

Ако инсталирате са Интернета, линкови које смо горе навели неће радити. У том случају можете да прегледате TeX Live документацију на Интернету.

У одељку „Историја издања“ на крају Приручника можете наћи опис најважнијих промена у овогодишњем издању TeX Live-а.

### Инсталација

Инсталациона скрипта се зове `install-tl` (`install-tl-windows.bat` на Windows-у), и има два радна режима:

-gui
  (подразумевани режим на Windows-у) у коме се просто обавља инсталација са подразумеваним параметрима у графичком окружењу; напредни корисници могу да измене параметре ако желе.
-no-gui
  (подразумеван на свим другим системима) у коме су Вам доступне све могућности подешавања; овај режим ради у текстуалном окружењу.

Надоградње пакета после инсталације и друга подешавања обављају се помоћу програма `tlmgr` (TeX Live Package Manager), која исто тако подржава и графички и текстуални режим рада.

Скрипте install-tl и tlmgr се могу позвати са параметром `--help` како би се добиле детаљне информације о тим програмима. Погледајте горе наведене линкове ка документацији за (много) више информација.

Скрипте `install-tl` и `tlmgr` можете користити и на српском језику уколико раде у графичком режиму. Позовите их помоћу:

  `install-tl --gui --lang sr`
  `tlmgr --gui --gui-lang sr`

### Линкови

На крају, ради орјентације наводимо неколико корисних веб-страница. Оне нису укључене у TeX Live:

- tug.org/begin.html - ако сте нови у TeX-у и/или Вам треба уводни материјал.
- interest.html - општи списак материјала о TeX-у на Интернету, који укључује документацију, системе, пакете, фонтове итд.
- tug.org/ctan.html - полазна тачка у Comprehensive TeX Archive Network (CTAN), Интернет-репозиторијум свих ствари које се тичу TeX-a.
- tug.org/usergroups.html - списак група корисника TeX-а широм света са подацима за контакт. Најтоплије препоручујемо да се прикључите корисничкој групи по избору, како бисте подржали TeX Live и друге активности везане за TeX.

#### Срећно TeX-овање!

TeX Live Интернет страница.